Herlof Gjerde

Herlof Arne Gjerde (født 25. desember 1936 i Hareid, død 15. mars 2022) var en norsk organisasjonsmann og politiker som representerte Ap. Gjerde hadde utdanning fra Sørmarka folkehøyskole (1953), Oslo kommunale handelsskole (1956), befalsskole (1959), Luftforsvarets administrasjonsskole (1959), realskole (1963) og Luftforsvarets tekniske skole (1965).

Fra 1954 til 1956 var Gjerde kontorassistent i NKL. Han var befal i Luftforsvaret 1958-1966, fylkessekretær i Nordland Arbeiderparti 1966-1971 og kommunalsekretær i Arbeiderpartiet fra 1971 til 1972. Gjerde var formann i Bodø Befalslag 1962-1965 og landsstyremedlem i Norges Befalslag 1963-1966.

Herlof Gjerde var vararepresentant i kommunen Bodins herredsstyre 1964-1967, og bystyremedlem i bykommunen Bodø i årene 1968-1971.  Da Magnus Andersen ble oppnevnt som statsråd i Fiskeridepartementet tidlig i 1972 ble Gjerde oppnevnt som statssekretær. Han fungerte i embedet frem til Regjeringen Bratteli I gikk av 17. oktober samme år.

Gjerde var medlem av Valglovutvalget av 1980, fra 1980 til 1982. I senere år var han forbundssekretær i bl.a. Folkets Hus Landsforbund og rådgiver i Norsk Pensjonistforbund.

Herlof Gjerde er bror av tidligere statsråd, kringkastingssjef og arbeidsdirektør Bjartmar Gjerde.

 Referanser 

 Eksterne lenker 


Kategori:Statssekretærer fra Ap
Kategori:Lokalpolitikere i Bodø
Kategori:Lokalpolitikere i Bodin
Kategori:Ap-politikere i Nordland
Kategori:Norske fagforeningspersoner
Kategori:Norske offiserer
Kategori:Norske foreningspersoner
Kategori:personer fra Hareid kommune